CELEX: 32015R1776
Language: hr
Date: 2015-10-05 00:00:00
Title: Uredba Vijeća (EU) 2015/1776 od 5. listopada 2015. o stavljanju izvan snage Uredbe (EZ) br. 872/2004 o daljnjim mjerama ograničavanja u odnosu na Liberiju

6.10.2015   
            
            
               HR
            
            
               Službeni list Europske unije
            
            
               L 259/1
            
         UREDBA VIJEĆA (EU) 2015/1776
   od 5. listopada 2015.
   o stavljanju izvan snage Uredbe (EZ) br. 872/2004 o daljnjim mjerama ograničavanja u odnosu na Liberiju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Zajedničko stajalište Vijeća 2004/487/ZVSP od 29. travnja 2004. o daljnjim mjerama ograničavanja u odnosu na Liberiju (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EZ) br. 872/2004 (2) predviđa se zamrzavanje financijskih sredstava i gospodarskih izvora fizičkih i pravnih osoba, subjekata i tijela navedenih na popisu iz Priloga toj Uredbi.
            
         
               (2)
            
            
               Vijeće je 5. listopada 2015. donijelo Odluku (ZVSP) 2015/1782 (3) kojom se provodi Rezolucija Vijeća sigurnosti Ujedinjenih naroda 2237 (2015) od 2. rujna 2015. kojom su obustavljene zabrana putovanja i mjere zamrzavanja imovine uvedene stavkom 4. RVSUN-a 1521 (2003), odnosno stavkom 1. RVSUN-a 1532 (2004).
            
         
               (3)
            
            
               Stoga je primjereno Uredbu (EZ) br. 872/2004 staviti izvan snage s trenutačnim učinkom,
            
         DONIJELO JE OVU UREDBU:
   Članak 1.
   Uredba (EZ) br. 872/2004 stavlja se izvan snage.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 5. listopada 2015.
      
         
            Za Vijeće
         
         
            Predsjednik
         
         N. SCHMIT
      
   
   
      (1)  SL L 162, 30.4.2004., str. 116.
   
   
      (2)  Uredba Vijeća (EZ) br. 872/2004 od 29. travnja 2004. o daljnjim mjerama ograničavanja u odnosu na Liberiju (SL L 162, 30.4.2004., str. 32.).
   
      (3)  Odluka Vijeća (ZVSP) 2015/1782 od 5. listopada 2015. o stavljanju izvan snage Zajedničkog stajališta 2004/487/ZVSP o daljnjim mjerama ograničavanja u odnosu na Liberiju i o izmjeni Zajedničkog stajališta 2008/109/ZVSP o mjerama ograničavanja uvedenima protiv Liberije (vidjeti str. 25. ovog Službenog lista).